OBČINA IDRIJA

MESTNI TRG 1

5280 IDRIJA

Številka: 412-0001/2024

Datum: 11.10.2024

**POVABILO K ODDAJI PONUDB ZA KREDITIRANJE OBČINE IDRIJA: dolgoročno posojilo za izvrševanje proračuna Občine Idrija za leto 2024**

Občina Idrija je z veljavnim Odlokom o proračunu Občine Idrija za leto 2024 (Uradni list RS, št. 34/23, 121/23 in 22/24) predvidela dolgoročno zadolžitev do višine 1.941.736,54 € za potrebe (so)financiranja investicij, predvidenih v proračunu Občine Idrija za leto 2024. Glede na potek investicij v letu 2024 se bo občina zadolžila v višini do 1.300.000 €.

Namera zadolževanja je izkazana v splošnem delu proračuna Občine Idrija za leto 2024 na kontu 500 'Domače zadolževanje'.

**Občina Idrija želi pridobiti del sredstev za pokrivanje stroškov investicij v letu 2024 tudi z najemom posojilnih sredstev na bančnem trgu. Zato vabimo banke in hranilnice, ki imajo dovoljenje Banke Slovenije za opravljanje bančnih storitev v skladu z zakonom, ki ureja bančništvo, in javne sklade, katerih dejavnost je dajanje posojil, da pripravijo in nam predložijo zaprto ponudbo za kreditiranje investicij, predvidenih v veljavnem proračunu Občine Idrija za leto 2024.**

Povabilo k oddaji ponudb je dostopno tudi na spletni strani naročnika, tj. Občine Idrija, in sicer na naslovu https://www.idrija.si/objava/1004077.

Naročilo se bo oddalo v celoti enemu ponudniku, ki bo ponudil najnižjo efektivno obrestno mero.

V skladu z Zakonom o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 – popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), 195/20 – odl.US, 18/23 – ZDU-1O in 76/23) in Pravilnikom o postopkih za izdajo soglasja k zadolževanju občin (Uradni list RS, št. 108/2021) bo Občina Idrija za navedeno dolgoročno posojilo pred podpisom kreditne pogodbe pridobila soglasje Ministrstva za finance k zadolžitvi.

1. **IZHODIŠČA IN POGOJI ZA PRIPRAVO PONUDBE**

|  |  |
| --- | --- |
| Vrsta kredita: | Dolgoročno posojilo za izvrševanje proračuna Občine Idrija za leto 2024: (so)financiranje investicijskih projektov |
| Višina glavnice: | do 1.300.000 |
| Valuta zadolžitve: | eur |
| Ročnost: | 12 let, 138 obrokov, z vključenim 6-mesečnim moratorijem na odplačilo glavnice |
| Obdobje črpanja kredita: | od podpisa pogodbe do 31.12.2024 |
| **Znesek črpanja kredita:** | **Do 1.300.000 eur. Občina ima možnost, da ne črpa posojila v celoti.** |
| Obdobje moratorija: | od 1.1.2025 do 30.6.2025 |
| Obdobje vračanja kredita: | od 1.7.2025 (prvi obrok) do 1.12.2036 (zadnji obrok) |
| Obrestna mera: | variabilna obrestna mera (6-mesečni EURIBOR + najnižji možni pribitek) |
| Način odplačevanja glavnice: | mesečno |
| Način odplačevanja obresti: | mesečno |
| Predčasno vračilo kredita: | po predhodni najavi, najnižji možni stroški |
| Zavarovanje kredita: | menice |
| Veljavnost ponudbe: | do 20.12.2024 |
| Stroški vodenja kredita: | brez stroškov |
| Stroški odobritve kredita: | najnižji možni |
| Stroški za neizkoriščeni del kredita v času črpanja kredita: | brez stroškov |

Poleg zgoraj navedenih elementov morajo ponudniki v ponudbi **opredeliti tudi vse ostale stroške, ki bi lahko nastali v zvezi z navedenim financiranjem.**

**Ponudbi morajo priložiti:**

* **predlog kreditne pogodbe in**
* **amortizacijski načrt odplačevanja kredita.**

Predlog kreditne pogodbe ne sme biti v nasprotju z zahtevami naročnika iz tega povabila in mora obvezno vsebovati protikorupcijsko klavzulo. V besedilu kreditne pogodbe mora biti navedeno, da je soglasje Ministrstva za finance k zadolžitvi priloga kreditne pogodbe.

Besedilo kreditne pogodbe ne sme vsebovati določb, ki bi omejevale prosto razpolaganje naročnika z lastnim premoženjem in naložbami, določb, ki bi na kakršenkoli način omejevale statusne spremembe in lastniško strukturo naročnika, in določb, ki bi bile v nasprotju ali nesoglasju s statusom naročnika.

Ponudba mora biti dana za celoten znesek povpraševanja, **zavezujoča** in v okviru navedenih pogojev, sicer se šteje za nepopolno.

Ponudbena cena mora **vsebovati stroške obresti in morebitne druge stroške za celotno obdobje najema kredita ter stroške odobritve kredita,** kot je to navedeno v obrazcu 'Ponudba'.

1. **MERILA ZA IZBOR NAJUGODNEJŠE PONUDBE**

**Merilo za izbiro najugodnejše ponudbe je najnižja efektivna obrestna mera. Efektivna obrestna mera mora biti navedena na 3 decimalke natančno.**

V primeru, da bo naročnik prejel dve ali več ponudb z enako najnižjo efektivno obrestno mero, bo naročnik izbral ponudnika, katerega ponudba bo oddana prva. Dodatno merilo 'čas oddaje ponudbe' na pošti oziroma na Občini Idrija se uporabi izjemoma, v kolikor pride do dveh ali več najnižjih enakih ponudb.

1. **ROK IN NAČIN ZA PREDLOŽITEV PONUDB**

Ponudbe morajo biti pripravljene na izpolnjenem, žigosanem in podpisanem **obrazcu 'Ponudba'** (v prilogi). **Ponudbe, skupaj z zahtevanimi prilogami** (predlog kreditne pogodbe in amortizacijski načrt odplačevanja kredita), morajo biti oddane s priporočeno pošto ali oddane osebno v zaprti kuverti, opremljeni z naslovom ponudnika in z oznako **'NE ODPIRAJ – PONUDBA BANKE ZA KREDITIRANJE OBČINE IDRIJA V LETU 2024'** na naslov Občina Idrija, Mestni trg 1, 5280 Idrija.

Ne glede na način vložitve, morajo ponudbe prispeti na Občino Idrija najkasneje do **četrtka, 7. novembra 2024, do 12.00 ure.**

1. **ODPIRANJE PONUDB**

Prispele ponudbe bo po izteku roka za oddajo ponudb pregledala in obravnavala komisija, imenovana s strani naročnika, in sicer bo odpiranje in obravnava ponudb potekala 8. novembra 2024, ob 9.00 uri v prostorih Občine Idrija. Odpiranje ponudb ni javno.

1. **OBVESTILO O IZBORU PONUDB**

Naročnik bo najkasneje v roku osmih dni, ki začne teči naslednji dan po dnevu odpiranja ponudb, ponudnike pisno obvestil o svoji odločitvi. Naročnik si pridržuje pravico, da ne izbere nobenega ponudnika.

1. **SKLENITEV POGODBE**

Naročnik bo z izbranim ponudnikom sklenil kreditno pogodbo po pridobitvi soglasja Ministrstva za finance k zadolžitvi.

Izbrani ponudnik je dolžan najkasneje v osmih dneh po prejemu pogodbe v podpis naročniku vrniti podpisano pogodbo, sicer naročnik lahko sklepa, da ponudnik od podpisa pogodbe odstopa.

1. **KONTAKTNA OSEBA, PRI KATERI LAHKO PONUDNIKI DOBIJO DODATNA POJASNILA**

Kontaktna oseba naročnika za posredovanje dodatnih informacij in pojasnil v zvezi s pripravo in predložitvijo ponudb je Margerita Strnad Kos, tel.: 05 37 34 518, elektronski naslov: [margerita.strnad@idrija.si](mailto:margerita.strnad@idrija.si).

ŽUPAN

TOMAŽ VENCELJ

Priloge:

* Obrazec Ponudba